Întreaga documentaţie va fi depusă în 3 exemplare, 1 original şi 2 fotocopii certificateîntr-un plic sigilat. Pe plicul sigilat se vor menţiona în mod obligatoriu următoarele informaţii:

**Destinatar**: OTIMMC - adresa (**anexa nr. 6**);Programul naţional pentru susţinerea meşteşugurilor şi artizanatului.

**Expeditor**: numărul de înregistrare on-line; denumirea completă a solicitantului; numărul de înregistrare la ORC şi CUI/codul de înregistrare fiscală; adresa solicitantului, inclusiv judeţul.

 Prin copie certificată, în cadrul acestui Program, se înţelege **fotocopie cu ştampilă şi semnătura reprezentantului legal/împuternicitului cu menţiunea „conform cu originalul”**.

 **Documentele justificative în termen, valabile pentru decontarea transportului şi a cazării  sunt acele documente emise astfel:**

·      **Pentru transport se consideră documente în termen, documentele emise cu maxim 2 (două) zile înainte de începerea Târgului şi  maxim 2 (două) zile după finalizarea Târgului.**

·      **Pentru cazare se consideră documente în termen,  documentele emise cu 1 (o) zi înainte de începerea Târgului şi documentele emise cu o zi după finalizarea Târgului.**

**Pentru cheltuielile legate de transport** sunt considerate documente justificative: bon fiscal pentru combustibil în termen /bilet de tren/bilet de autocar/bilet de microbuz, în funcţie de mijlocul de transport cu care solicitantul s-a deplasat. În cazul în care acesta se deplasează cu autoturismul  personal sau al firmei va primi contravaloarea a 7,5 litri carburant la 100 km parcurşi dar nu mai mult de **1250 lei** cumulat cu cheltuieli de cazare. Conform prevederilor HG nr. 1860/2006, cu modificările si completările ulterioare se va rambursa contravaloarea a 7,5 L carburant la 100 km parcurşi doar pentru proprietarul autoturismului (persoana fizică sau firmă), chiar dacă se deplasează în acelaşi scop mai multe persoane care sunt pasageri în autoturism. Conform noilor prevederi ale Codului Fiscal, bonurile de benzină, pentru a fi considerate documente justificative, trebuie să fie inscripţionate cu datele de identificare ale cumpărătorului (în acest caz, beneficiar al Programului) ori trebuie să fie însoţite de factură.

**Pentru cheltuielile legate de cazare** sunt considerate documente justificative: factura fiscală, chitanţă sau bon fiscal care să dovedească achitarea cazării / ordin de plată însoţit de extras de cont bancar. Documentele justificative trebuie să fie depuse în orginal. Acestea se vor deconta în limita a 1250 de lei cumulat cu cheltuielile de transport.